14. 5. 97 De Europæiske Fællesskabers Tidende Nr. L 122/1 (Retsakter hvis offentliggørelse er obligatorisk) RÅDETS FORORDNING (EF) Nr. 847/97 af 12. maj 1997 om ændring af bilag II og III til forordning (EF) nr. 519/94 om den fælles ordning for indførsel fra visse tredjelande RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Rådets forordning (EF) nr. 519/94 af 7. marts 1994 ()), indførte i forbindelse med import fra Folkerepublikken Kina de kvantitative kontingenter, der er anført i bilag II til nævnte forordning, samt de tilsynsforanstaltninger, der er anført i bilag III til samme forordning; ved fastlæggelsen af kontingenterne har Rådet haft som mål at bevare en vis ligevægt mellem en passende beskyt- telse af de pågældende fællesskabsindustrier og oprethol- delsen af en samhandel af acceptabelt omfang med Kina under hensyntagen til de forskellige involverede interes- ser; på baggrund af analyserne af de vigtigste økonomiske indikatorer, herunder især mængden af kinesiske import- varer og disses markedsandel, må det konkluderes, at kontingentet for bordservice af glas henhørende under HS/KN-kode 7013 bør afskaffes fra 1. januar 1998, og at denne afskaffelse hverken er uforenelig med ovennævnte mål eller kan forventes at ville forstyrre forholdene på fællesskabsmarkedet; de varer, for hvilke der i henhold til denne forordning afskaffes kontingenter, bør være underlagt forudgående fællesskabstilsyn for at sikre en passende kontrol med omfanget af og priserne på indførslen af de pågældende varer; kontingentet for legetøj henhørende under HS/KN-kode 9503 41, 9503 49 og 9503 90 omfatter dele og tilbehør til () EFT nr. L 67 af 10. 3. 1994, s. 89. Forordningen er senest æn- dret ved forordning (EF) nr. 1897/96 (EFT nr. L 250 af 2. 10. 1996, s. 1). legetøj, det fremgår af fællesskabsproducenternes erfarin- ger, at virkningerne af denne medtagelse går ud over, hvad der er nødvendigt for at sikre en passende beskyt- telse af de berørte fællesskabsindustrier; dele og tilbehør til legetøj bør derfor fritages fra kontingentet; det anses ikke længere for at være nødvendigt at opret- holde tilsynsforanstaltninger for en række varer, hvor importen i 1995 var ubetydelig eller faldet i forhold til 1994; det er derfor hensigtsmæssigt at fjerne disse varer fra listen over varer, som er underlagt tilsynsforanstaltnin- ger de kvantitative kontingenter og tilsynsforanstaltninger, der indførtes ved forordning (EF) nr. 519/94, bør derfor ændres — UDSTEDT FØLGENDE FORORDNING: Artikel 1 Bilag II og III til forordning (EF) nr. 519/94 affattes indtil den 31. december 1997 som anført i henholdsvis bilag I og II til nærværende forordning. Artikel 2 Bilag II og III til forordning (EF) nr. 519/94 affattes fra den 1. januar 1998 som anført henholdsvis i bilag III og IV til nærværende forordning. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende.